Eli Støre Erichsen samlet på viser hele sitt liv, blant norske utvandrere i Amerika før 1900, blant fangene i arresten hos bestefaren, som var lensmann, og ellers rundt omkring hvor det ble sunget. En del av disse sangene har hun samlet i denne boken som har fått tittelen «Oldemors visebok». Her er gamle skillingstrykk, populære sanger hentet fra romaner og fortellinger, fra syngespill og kabareter, sjømannsviser og annet. Hver vise er også med notebesifring.